**Odôvodnenie nerozdelenia zákazky na časti**

Podľa § 28 ods. 1 zákona o verejnom obstarávaní: *„Verejný obstarávateľ a obstarávateľ môžu rozdeliť zákazku alebo koncesiu na samostatné časti, pričom v oznámení o vyhlásení verejného obstarávania, oznámení použitom ako výzva na účasť alebo v oznámení o koncesii určia veľkosť a predmet takýchto častí a uvedú, či ponuky možno predložiť na jednu časť, niekoľko častí alebo všetky časti.“*

Podľa § 28 ods. 2 zákona o verejnom obstarávaní: *„Ak verejný obstarávateľ nerozdelí zákazku na časti, odôvodnenie uvedie v oznámení o vyhlásení verejného obstarávania alebo v správe o zákazke; táto povinnosť sa nevzťahuje na zadávanie koncesie.“*

Verejný obstarávateľ v rámci Národného projektu „Podpora predprimárneho vzdelávania detí z marginalizovaných rómskych komunít I.“ obstaráva **balenie jednotlivých zložiek balíčkov do celku (balíčka) v maximálnom počte 150 kusov** didakticko-materiálnych balíčkov pre kognitívny rozvoj detí  a ich **distribúciu** v určenom počte do určených miest dodania.

**Je preto vecou verejného obstarávateľa zvážiť, či je predmet zákazky tvorený plneniami rovnakej povahy, resp. plneniami, ktoré svojou povahou (charakterom) neoddeliteľne spolu súvisia**, a na základe tohto ďalej posúdiť, či je potrebné takéto plnenia obstarávať v rámci jednej zákazky, resp. v rámci jednej zákazky rozdelenej na časti, alebo či majú byť tieto plnenia obstarávané samostatne. Nemenej dôležité je aj vyhodnotenie skutočnosti, **či jednotlivé časti majú zmysel a účel len v celkovom kontexte** alebo ich možno zrealizovať/využiť aj samostatne nezávisle jednu od druhej.

Verejný obstarávateľ pred samotným vyhlásením tejto nadlimitnej zákazky zvažoval vhodnosť rozdelenia požadovaného predmetu zákazky a sa samostatne rozhodol, daný predmet zákazky nedeliť.

Dôvody, ktoré viedli verejného obstarávateľa k  nerozdeleniu predmet zákazky s názvom “Didakticko-materiálny balíček pre kognitívny rozvoj detí” sú nasledujúce:

* zaručenia sa čo najlepšieho výsledku, pokiaľ ide o pomer medzi kvalitou a cenou,
* využiť verejné financie efektívnym, účinným a transparentným spôsobom,
* ide o dodanie tovarov, ktoré sú bežne dostupné na trhu,
* pri zabezpečení dodania tovaru a súvisiacich služieb ako jedného celku je pre verejného obstarávateľa efektívnejšie a hospodárnejšie komunikovať s jedným dodávateľom, ako oslovovať niekoľkých potenciálnych dodávateľov, čo by znamenalo zvýšenú administratívnu náročnosť pri vystavovaní objednávok, ich evidencii, fakturácii  v systéme SAP,
* z dôvodu povinnosti baliť niekoľko kusov jednotlivých predmetov zákazky do balíčkov pred dodaním je problematické túto požiadavku splniť pri rozdelení predmetu zákazky na jednotlivé časti a pri viacerých víťazných uchádzačoch,
* na relevantnom trhu sú dodávatelia predmetu zákazky, ktorí sú schopní a oprávnení plniť predmet zákazky a predložiť ponuku,
* nerozdelenie predmetu zákazky vzhľadom na charakter predmetu zákazky je v súlade s princípom hospodárnosti, efektívnosti, nediskriminácie hospodárskych subjektov a čestnej hospodárskej súťaže,
* najmä s ohľadom na miestne, vecné, funkčné aj časové väzby, charakter  predmetu zákazky, by bolo rozdelenie predmetu zákazky po technickej stránke nelogické, neúčelné a nehospodárne.

So zreteľom na hospodárnosť  je verejný obstarávateľ presvedčený, že jediným spôsobom, ktorým je možné tento cieľ a hospodárnosť dosiahnuť je predmet zákazky „Didakticko-materiálny balíček pre kognitívny rozvoj detí“ nedeliť ale zachovať ho v celistvom stave.

Spojením do jednej zákazky sa verejný obstarávateľ **nedopúšťa skrytej diskriminácie voči dodávateľom,** ktorí tvoria súťažné prostredie v tejto ucelenej zákazke.